Lietuvių žygis į Staraja Rusą (1234)

**Lietuvių žygis į Starają Rusą (1234)** – 1234 m. vasarą įvykęs nesėkmingas Lietuvos kariuomenės plėšikavimo išpuolis Novgorodo respublikai priklausiusios Staraja Rusos miesto (tuo metu vadinta Rusa) apylinkėse. Šaltiniuose užfiksuoti du žygio epizodai – mūšis dėl Staraja Rusos bei mūšis prie Dubrovnos.

Žygis aprašytas rusų šaltiniuose – Būtųjų laikų pasakojime, taip pat ir Nikolajaus Karamzino sudarytoje Rusijos istorijoje. Rusų šaltiniuose neužfiksuoti karinių pajėgų dydžiai ir Lietuvos pajėgų vado vardas. Novgorodo pajėgoms vadovavo pats kunigaikštis Jaroslavas.

Būtųjų laikų pasakojime užfiksuotas lietuvių žygio maršrutas per Toropecą ir Kliną bei kelią jiems užkirsti siekusių naugardiečių pajėgų judėjimo kelias – Lovatė – Moravinas – Dubrovna. Užpuolimas laikomas netikėtu. Šiuolaikinėje rusų istoriografijojo teigiama, kad šis žygis buvo vienas pirmųjų lietuvių išpuolių taip toli į Naugardo respublikos teritoriją, iš esmės papakrtojęs nesėkme pasibaigusį 1223 ar 1224 m. žygį, kurio metu Naugardo pajėgos išsigelbėjo užsidariusios 1201  m. pastatytame Staraja Rusos kremliuje.

1234 m. žygio metu lietuviams pavyko nusiaubti didžiausio tuometinio Naugardo priemiesčio - Staraja Rusijos apylinkes ir miesto apsiausties metu net įsisveržti į tvirtovę, tačiau įsitvirtinti joje nepavyko. Staraja Rusos gynėjms - "pasalos pulkui" (greičiausiai - pilies garnizonui), sudarytam iš "oginčanų" ( - feodalinio elito) ir "gridės" ( - kunigaikščio kariaunos) pavyko kontratakuoti ir išstumti Lietuvos pajėgas iš miesto, kur įvyko pagrindinis mūšis. Metraštyje nurodoma, kad Naugardo gretose kovėsi ir pirkliai bei miesto svečiai - kadangi mūšis prasidėjo miesto turgaus aikštėje, laikoma, kad būtent pirkliai pradėjo kovą, gindmai savo prekes.

Metraštyje nurodoma, kad mūšio metu žuvo keli lietuviai ir 4 Staraja Rusos gyventojai (greičiausiai – vietos didikai – Petrila, Pavelas Obradičius ir dar du). Tarp lietuvių apiplėštų objektų nurodomas ir išganytojo (Spaso) vienuolynas, sugriauta viena bažnyčia.

Po nesėkmingo miesto šturno lietuviai pasitraukė į Kliną. Besitraukiančius su grobiu lietuvių dalinius prie Dubrovnos pasivijo iš Didžiojo Novgorodo atvykusios kunigaikščio Jaroslavo Vsevolodovičiaus vadovaujamos pajėgos ir, ten įvykusio mūšio metu, juos sumušė. Metraštyje nurodoma, jog lietuviai pasitraukė į miškus palikę 300 žirgų ir visą grobį. Užfiksuoti naugardiečių nuostoliai – 10 vyrų – minimas tūkstantinininkas Fedas Jakunovičius, skydininkas Gavrila, Ntgutinas iš Lubyanicų, sidabrakalis () Nyžila, Gostilcas iš Kuzmademjanio gatvės, kunigaikštis Fiodoras Uma, dar vienas miesto gyventojas, ir kiti 3 vyrai.

## Literatūra

* *Фомичев М. В., Несин М. А.* Александр Невский и Литва: военно-политические отношения Северо-Восточной Руси и Литвы в 30-60 гг. XIII в. // Novogardia. — 2019. — № 2.
* Карамзин, Николай Михайлович,  История государства Российского / сочинение Н. М. Карамзина. – Издание 5-е в 3-х книгах, заключающих в себе 12 томов, с полными примечаниями, украшенное портретом автора, гравированным на стали в Лондоне. – Санкт-Петербург : издание И. Эйнерлинга, 1842–1843., p. 159–160.
* *Клейменов В. И.* Литовский набег на Русу 1234 г. и значение слова «засада» в летописании XIII–XV вв. Дни науки и инноваций НовГУ: сборник статей студентов и молодых ученых НовГУ. Ч. 1. , Великий Новгород, 2023.
* Несин М. А.*,* Русско-литовское сражение в Русе 1234 года: к вопросу о первом упоминании применения русскими войсками засадной тактики // Страны Балтии и русский Северо-Запад: исторический опыт взаимодействия: Материалы Междунар. науч.-практ. конф., Великий Новгород, 30 ноября – 1 декабря 2017 г. / сост. и отв. ред. М. Б. Бессуднова, НовГУ им. Ярослава Мудрого, Великий Новгород, 2018. 
* Новгородская первая летопись старшего и младшего изводов. – М.-Л., 1950. – с. 26-36.
* Отражение набега литовских войск на Старую Руссу , Военные конфликты, кампании и боевые действия русских войск 860–1914 гг., Runivers.ru – Россия в подлиннике.
* Пашуто В. Т., Образование Литовского государства, М.: АН СССР, 1959, p. 51.
* Полное собрание русских летописей. Т. 3. p. 73, 283, T. 4, p. 214.
* Соловьев, Сергей Михайлович (1820–1879)., История России с древнейших времен / соч. Сергея Соловьева. – Изд. 5-е. -Москва : В Унив. тип. (Катков и К°), 1874–1889. p. 145–146.

## Išnašos